มันนี่ทูเดย์
ธปท.ขยายธุรกรรมอนุพันธ์
28 ต.ค. 2557

ธปท.ขยายธุรกรรมอนุพันธ์
รายงานข่าวจากธนาคารแห่งประเทศไทย (ธปท.) แจ้งว่า ธปท.ได้ออกประกาศถึงธนาคารพาณิชย์ทุกแห่งและธนาคารเฉพาะกิจของรัฐ เรื่องการทำธุรกรรมอนุพันธ์ที่อ้างอิงอัตราแลกเปลี่ยน โดย ธปท.มีการผ่อนผันเพิ่มเติมให้เงินกู้ยืมและเงินลงทุนก็สามารถทำธุรกรรมอนุพันธ์ที่อ้างอิงอัตราแลกเปลี่ยน เพื่อป้องกันความเสี่ยงจากอัตราแลกเปลี่ยนได้มีผลบังคับใช้ตั้งแต่วันที่ 3 พ.ย.ปีนี้ เป็นต้นไป จากเดิมที่ ธปท.อนุญาตให้ธนาคารพาณิชย์ทำธุรกรรมได้เฉพาะค่าสินค้าและบริการที่มีธุรกรรมรองรับ หรือผู้ที่มีภาระผูกพันในอนาคต โดยลูกค้าที่ซื้อเงินตราต่างประเทศล่วงหน้า
ระดมสมองสังคายนา กม.สลากกินแบ่งฯ 
รายงานข่าวจากสำนักงานสลากกินแบ่งรัฐบาล เปิดเผยว่า สำนักงานฯ เตรียมจัดงานสัมมนาเชิงปฏิบัติการ “การปรับปรุง พ.ร.บ.สำนักงานสลากกินแบ่งรัฐบาล พ.ศ. 2517” วันที่ 30 ต.ค.นี้ เพื่อรับฟังความคิดเห็นเกี่ยวกับ การยกร่างแก้ไข พ.ร.บ. ถึงรูปแบบและประเภทของสลาก การจัดสรรรายได้ รวมถึงการนำไปใช้และการดูแลสังคม เพื่อใช้ประกอบการพิจารณายกร่างแก้ไข พ.ร.บ.ฉบับใหม่
บอร์ด ธกส.อนุมัติ 2.42 หมื่นล้านอุ้มราคายาง
นายสมหมาย ภาษี รมว.คลัง ในฐานะประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ที่ประชุมคณะกรรมการ ธ.ก.ส.เห็นชอบแนวทางการบริหารจัดการยางพาราขององค์การสวนยาง (อ.ส.ย.) จำนวน 3 โครงการใช้วงเงินรวม 2.42 หมื่นล้านบาท ประกอบไปด้วย โครงการสร้างมูลภัณฑ์กันชนรักษาเสถียรภาพราคายางพารา วงเงินสินเชื่อ 6,000 ล้านบาท โครงการชดเชยรายได้ให้แก่เกษตรกรชาวสวนยาง วงเงิน 8,200 ล้านบาท และโครงการสนับสนุนสินเชื่อเกษตรกรชาวสวนยางรายย่อยเพื่อประกอบอาชีพเสริมด้านการเกษตร หรือเกี่ยวเนื่องการเกษตรตามศักยภาพของตนเองและตามสภาพพื้นที่ที่เหมาะสมเพื่อเพิ่มรายได้ วงเงินสินเชื่อรวม 1 หมื่นล้านบาท